Държавен вестник, бр. 67, 2024 г., стр. 199

БРОЙ  67	
Д Ъ Р Ж А В Е Н  В Е С Т Н И К 	
СТР.  199  
4. Нищо в тази Конвенция не трябва да 
бъде тълкувано като пречка за националното 
законодателство да изисква от водачите да 
използват къси светлини в населените места.
5. Предупредителните светлинни сигнали, 
посочени в член 28, параграф 2 от тази Кон­
венция, се състоят в многократно включване 
и изключване на дългите и късите светлини 
или редуване на дълги и къси светлини на 
кратки интервали.
Член 34
Изключения
1. При приближаване на пътно превозно 
средство със специален режим за движение, 
което подава специални светлинни и звуко­
ви сигнали, всеки участник в движението 
трябва да му освободи място за преминаване 
по платното за движение и ако е необходи­
мо – да спре.
2. Националното законодателство може 
да предвиди водачите на пътните превозни 
средства със специален режим на движение, 
когато предупреждават със специални сигнали 
за приближаването си и при условие че не 
застрашават другите участници в движението, 
да могат да не спазват всички или някои от 
разпоредбите на настоящата глава II, освен 
тези на член 6, параграф 2.
3. Националното законодателство може да 
определи в каква степен работниците, заети със 
строителството, ремонта или поддържането на 
пътя, включително и водачите на машините, 
използвани за тези цели, не са длъжни, при 
условие че са взели необходимите предпазни 
мерки, да спазват през време на работа пред­
писанията на настоящата глава II. 
4. За да изпреварят или да се разминат с 
машините, посочени в параграф 3 на този 
член, докато те работят на пътя, водачите 
на други пътни превозни средства могат, 
доколкото е необходимо и при условие че са 
взели всички необходими предпазни мерки, 
да не спазват разпоредбите на член 11 и 12 
от тази Конвенция. 
Г л а в а  I I I
УСЛОВИЯ ЗА ДОПУСКАНЕ НА АВТОМО­
БИЛИТЕ И РЕМАРКЕТАТА В МЕЖДУ­
НАРОДНО ДВИЖЕНИЕ
Член 35
Регистриране
1. (a) За да може да се възползва от разпо­
редбите на тази Конвенция, всеки автомобил 
в международно движение и всяко ремарке, 
различно от леко ремарке, прикачено към 
автомобил, трябва да бъде регистрирано в 
една от договарящите страни или в нейно 
териториално подразделение, а водачът на 
автомобила трябва да има валидно свидетелст­
во за регистрация, издадено или от компе­
тентен орган на тази договаряща страна или 
нейно подразделение, или от името на тази 
договаряща страна или нейно подразделение 
от организация, надлежно оправомощена за 
това. Този документ, наречен свидетелство за 
регистрация, трябва да съдържа най-малко:
– сериен номер, наречен регистрационен 
номер, образуван по начина, посочен в При­
ложение 2 към тази Конвенция; 
– датата на първата регистрация на пътното 
превозно средство;
– пълното име и адреса на притежателя 
на свидетелството;
– наименованието или търговската марка на 
производителя на пътното превозно средство; 
– сериен номер на шасито (фабричен или 
сериен номер на производителя); 
– когато пътното превозно средство е пред­
назначено за превоз на товари – допустимото 
максимално тегло;
– срока на валидност, ако не е неограничен.
Данните, съдържащи се в свидетелството, 
трябва или да бъдат нанесени само с латински 
букви или с така наречения английски курсив, 
или да бъдат повторно изписани с един от 
тези видове шрифт. 
(b) Договарящите страни или територи­
алните им подразделения могат обаче да 
предвидят в свидетелствата за регистрация, 
издадени на тяхна територия, да се посочва 
годината на производство вместо датата на 
първата регистрация.
2. Независимо от разпоредбите на параг­
раф 1 на този член, съчленено пътно превозно 
средство, когато е в международно движение 
и влекачът и полуремаркето не са разделени 
едно от друго, се ползва от разпоредбите на 
тази Конвенция дори влекачът и полуремар­
кето, които го съставят, да са предмет само 
на една регистрация и да имат само едно 
свидетелство за регистрация.
3. Нищо в тази Конвенция не трябва да 
бъде тълкувано като ограничаване на правото 
на договарящите страни или териториалните 
им подразделения да изискват доказателство 
за правото на водача да използва пътното 
превозно средство, когато това пътно превозно 
средство, намиращо се в международно дви­
жение, не е регистрирано на името на лице, 
намиращо се в него. 
4. Препоръчва се на договарящите страни 
да създадат, ако това все още не е направено, 
компетентен орган, който да извършва на на­
ционално или регионално ниво регистрация 
на автомобилите, които са в движение, и да 
води централен регистър, в който за всяко 
едно пътно превозно средство се записват дан­
ните, съдържащи се във всяко свидетелство 
за регистрация.
Член 36
Регистрационен номер
1. Всеки автомобил в международно дви­
жение трябва да има отпред и отзад собствен 
регистрационен номер. Мотоциклетите трябва 
да имат номер само отзад.